Source: https://www.riigiteataja.ee/akt/95260
Timestamp: 2018-07-20 08:40:00+00:00
Document Index: 4308976

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 136', '§ 18', '§ 9']

RT I 2002, 41, 250
Vabariigi Presidendi 13. mai 2002. a otsusega nr 155
Kalapüügiseaduses (RT I 1995, 80, 1384; 1996, 27, 567; 1998, 108/109, 1784; 1999, 10, 152; 54, 583; 95, 843; 2000, 13, 92; 54, 348; 81, 514; 2001, 18, 88) tehakse järgmised muudatused:
§ 1. Paragrahvi 11:
« (5) Harrastuspüügi õigus tekib kalastuskaardile märgitud kuupäevast. Kalastuskaardi kehtivusaeg ei tohi ületada ühte kalendriaastat.»;
§ 2. Paragrahvi 12 lõige 1 muudetakse ja sõnastatakse järgmiselt:
« (1) Vähipüügi suhtes kohaldatakse piiratud püügi kohta sätestatut, kui käesolevast paragrahvist ei tulene teisiti. Vähipüügiloa saamise taotluse esitamist taotletavale aastale eelneva aasta 1. detsembriks ei nõuta.»
§ 3. Paragrahvi 13 lõiked 4 ja 5 muudetakse ja sõnastatakse järgmiselt:
« (4) Kalalaev on käesoleva seaduse tähenduses laev, mille varustus on ette nähtud kalavaru äriliseks kasutamiseks.
(5) Vabariigi Valitsus asutab kalalaevade riikliku registri. Registrisse kantakse kalalaevad, nende tehnilised parameetrid ja kalapüügiga seonduvad andmed.»
§ 4. Paragrahvi 133 lõige 9 muudetakse ja sõnastatakse järgmiselt:
« (9) Taotlus piiratud kalapüügi loa saamiseks tuleb esitada hiljemalt taotletavale aastale eelneva aasta 1. detsembriks. Hiljem esitatud taotlus rahuldatakse ainult püügivõimaluste olemasolul.»
§ 5. Paragrahvi 15:
«Kutselise ja piiratud kalapüügiõiguse tasu ei tohi ületada nelja protsenti väljapüütava kalakoguse harilikust väärtusest, välja arvatud käesoleva paragrahvi lõigetes 11 ja 12 sätestatud juhtudel.»;
« (11) Siseveekogudel, kus riik teeb kulutusi angerjavaru taastootmiseks, määratakse püügiõiguse tasu püügivahendite kohta, millega püütakse taastoodetavat kalaliiki, arvestades eelmisel kolmel aastal nendel veekogudel kõiki taastootmiseks tehtud kulutusi. Selleks jagatakse eelmisel kolmel aastal taastootmiseks tehtud kulutuste keskmine suurus vaadeldaval aastal lubatud püügivahendite arvuga.
(12) Püügiõiguse tasu silmupüügiks kasutatavate püügivahendite kohta ei tohi ületada nelja protsenti eelmisel aastal väljapüütud silmukoguse harilikust väärtusest.»
§ 6. Paragrahvi 18:
« (1) Kalapüügiloa alusel kala püüdev või veetaimi koguv isik on kohustatud esitama püügi- või kogumisandmed Vabariigi Valitsuse kehtestatud nõuete kohaselt.»;
« (7) Merel kala püüdva, vastuvõtva, transportiva või töötleva kalalaeva kapten teavitab Keskkonnainspektsiooni laeva sadamasse tulekust ning pardal olevast kalakogusest. Teate esitamise aja, korra ning edastatavate andmete nimistu kehtestab keskkonnaminister määrusega.»
§ 7. Paragrahvi 25 täiendatakse lõikega 22 järgmises sõnastuses:
« (22) Kala merel vastuvõtmise, töötlemise, transportimise, püüdmise, lossimise või esmakokkuostu kohta andmete esitamise nõuete või sadamasse tulekust teavitamise korra rikkumise või valeandmete esitamise eest karistatakse juriidilist isikut kuni 500 000-kroonise rahatrahviga.»
§ 8. Paragrahvi 251 täiendatakse lõigetega 4–6 järgmises sõnastuses:
« (4) Käesoleva seaduse § 136 jõustub 2003. aasta 1. augustil. Kalalaevatunnistust nõutakse alates kalalaeva kalapüügilubade andmisest 2004. aastaks.
(6) Käesoleva seaduse § 18 lõige 7 jõustub 2003. aasta 1. jaanuaril.»
§ 9. Kalapüügiseaduse muutmise seaduse (RT I 2000, 81, 514) §-d 17 ja 18 tunnistatakse kehtetuks.